Source: https://www.slov-lex.sk/pravne-predpisy/SK/ZZ/2007/561/20101231.html
Timestamp: 2019-10-14 10:22:34+00:00
Document Index: 10834777

Matched Legal Cases: ['§ 8', '§ 8', '§ 8', '§ 8', '§ 8', '§ 4', '§ 5', '§ 7', '§ 10', '§ 11', '§ 11', '§ 2', '§ 4', '§ 5', '§ 7', '§ 13', '§ 4', '§ 5', '§ 7', '§ 2', '§ 4', '§ 5', '§ 7', '§ 15', '§ 2', '§ 15', '§ 15', '§ 2', '§ 2', '§ 4', '§ 5', '§ 7', '§ 2', '§ 4', '§ 5', '§ 6', '§ 7', '§ 15', '§ 2', '§ 5', '§ 6', '§ 15', '§ 2', '§ 15', '§ 13', '§ 15', '§ 4', '§ 5', '§ 6', '§ 7', '§ 15', '§ 2', '§ 2', '§ 2', '§ 2', '§ 2', '§ 15', '§ 2', '§ 54', '§ 54', 'Čl. 3', 'čl. 88', 'Čl. 6', 'čl. 88', 'Čl. 87', 'čl. 88', '§ 52']

dotácie na obstaranie dlhodobého hmotného majetku5) a dlhodobého nehmotného majetku,6)
príspevku na vytvorené nové pracovné miesta podľa osobitného predpisu,8)
investičným zámerom na poskytnutie investičnej pomoci (ďalej len „investičný zámer“) projekt zameraný na počiatočnú investíciu alebo vytvorenie pracovných miest, ktoré bezprostredne súvisia s investičným zámerom, ktorý je zrealizovaný jedným podnikom alebo viacerými podnikmi v období troch rokov,
mierou nezamestnanosti miera vypočítaná z celkového disponibilného počtu uchádzačov o zamestnanie zverejňovaná ústredím práce,
ponukou na poskytnutie investičnej pomoci písomné oznámenie ministerstva o predpokladanej výške investičnej pomoci podľa jednotlivých foriem a určenie podmienok, za ktorých možno investičnú pomoc čerpať,
Podmienky na poskytnutie investičnej pomoci v priemyselnej výrobe13) sú:
obstaranie nových výrobných a technologických zariadení,14) ktoré sú určené na výrobné účely, a to v hodnote najmenej 60 % z celkovej hodnoty obstaraného dlhodobého hmotného a dlhodobého nehmotného majetku podľa § 8 ods. 1 písm. a) a b),
obstaranie dlhodobého hmotného majetku a dlhodobého nehmotného majetku podľa § 8 ods. 1 písm. a) a b) najmenej v sume 800 miliónov Sk, z toho najmenej 50 % z vlastného imania právnickej osoby alebo z vlastných prostriedkov fyzickej osoby – podnikateľa,
Ak investičný zámer bude realizovaný v okrese alebo okresoch, kde je miera nezamestnanosti vyššia ako priemerná miera nezamestnanosti v Slovenskej republike zverejňovaná v štatistických údajoch ústredia práce za kalendárny rok, ktorý predchádza roku, v ktorom bola žiadosť o poskytnutie investičnej pomoci doručená ministerstvu, suma uvedená v odseku 1 písm. c) sa znižuje na 400 miliónov Sk.
Ak investičný zámer bude realizovaný v okrese alebo okresoch, kde je miera nezamestnanosti najmenej o 50 % vyššia ako priemerná miera nezamestnanosti v Slovenskej republike zverejňovaná v štatistických údajoch ústredia práce za kalendárny rok, ktorý predchádza roku, v ktorom bola žiadosť o poskytnutie investičnej pomoci doručená ministerstvu, suma uvedená v odseku 1 písm. c) sa znižuje na 200 miliónov Sk.
obstaranie dlhodobého hmotného majetku a dlhodobého nehmotného majetku podľa § 8 ods. 1 písm. a) a b) najmenej v sume 40 miliónov Sk, pričom najmenej 50 % musí byť krytých vlastným imaním právnickej osoby alebo vlastnými prostriedkami fyzickej osoby – podnikateľa,
obstaranie dlhodobého hmotného majetku a dlhodobého nehmotného majetku podľa § 8 ods. 1 písm. a) a b) najmenej v sume 35 miliónov Sk, pričom najmenej 50 % musí byť krytých vlastným imaním právnickej osoby alebo vlastnými prostriedkami fyzickej osoby – podnikateľa,
obstaranie dlhodobého hmotného majetku a dlhodobého nehmotného majetku podľa § 8 ods. 1 písm. a) a b) najmenej v sume 500 miliónov Sk, z toho najmenej 50 % musí byť krytých vlastným imaním právnickej osoby alebo vlastnými prostriedkami fyzickej osoby – podnikateľa,
Ak investičný zámer bude realizovaný v okrese alebo okresoch, kde je miera nezamestnanosti vyššia ako priemerná miera nezamestnanosti v Slovenskej republike zverejňovaná v štatistických údajoch ústredia práce za kalendárny rok, ktorý predchádza roku, v ktorom bola žiadosť o poskytnutie investičnej pomoci doručená ministerstvu, suma uvedená v odseku 1 písm. c) sa znižuje na 250 miliónov Sk.
Ak investičný zámer bude realizovaný v okrese alebo okresoch, kde je miera nezamestnanosti najmenej o 50 % vyššia ako priemerná miera nezamestnanosti v Slovenskej republike zverejňovaná v štatistických údajoch ústredia práce za posledný kalendárny rok, ktorý predchádza roku, v ktorom bola žiadosť o poskytnutie investičnej pomoci doručená ministerstvu, suma uvedená v odseku 1 písm. b) sa znižuje na 100 miliónov Sk.
dlhodobý hmotný majetok vo forme pozemkov, budov, strojového zariadenia podľa § 4 ods. 1, § 5, 6, § 7 ods. 1, ktorý sa nachádza na území Slovenskej republiky a je obstaraný za trhových podmienok od iných ako ekonomicky a personálne prepojených osôb a bude využívaný výhradne prijímateľom v podniku podľa investičného zámeru,
Žiadateľ predloží v dvoch listinných vyhotoveniach a v elektronickej forme investičný zámer ministerstvu, ktorý obsahuje
Ministerstvo je oprávnené vyžiadať si od príslušných orgánov verejnej správy informácie, ktoré sú potrebné na posúdenie úplnosti investičného zámeru. Na žiadosť ministerstva sú tieto orgány povinné poskytnúť požadované informácie bezodkladne.
Ak z posudku vyplýva, že žiadateľ má predpoklad splniť podmienky na poskytnutie investičnej pomoci podľa tohto zákona a podľa osobitných predpisov,20) ministerstvo vypracuje návrh na poskytnutie investičnej pomoci (ďalej len „návrh“), v ktorom uvedie formy investičnej pomoci, výšku investičnej pomoci podľa jednotlivých foriem a podmienky poskytnutia investičnej pomoci. Ministerstvo zašle návrh na vyjadrenie poskytovateľom investičnej pomoci.
Poskytovatelia investičnej pomoci posúdia predpoklady splnenia podmienok na poskytnutie investičnej pomoci podľa tohto zákona a podľa osobitných predpisov20) a do 30 dní od doručenia návrhu zašlú ministerstvu písomné stanoviská, v ktorých vyjadria súhlas alebo nesúhlas s poskytnutím investičnej pomoci. Súčasťou stanoviska je aj vyjadrenie k finančnému krytiu navrhovanej formy investičnej pomoci. Ak poskytovateľ investičnej pomoci ministerstvu stanovisko v určenej lehote nezašle, predpokladá sa, že s poskytnutím investičnej pomoci súhlasí.
Ak z posudku vyplýva, že žiadateľ nemá predpoklad splniť podmienky na poskytnutie investičnej pomoci podľa tohto zákona a podľa osobitných predpisov,20) ministerstvo písomne oznámi žiadateľovi, že nespĺňa podmienky na poskytnutie investičnej pomoci.
Ministerstvo na základe súhlasných stanovísk podľa § 10 ods. 5 písomne potvrdí žiadateľovi, že investičný zámer spĺňa podmienky na poskytnutie investičnej pomoci, a do 30 dní vypracuje ponuku investičnej pomoci (ďalej len „ponuka“).
Ministerstvo v ponuke uvedie
Ponuka nemôže obsahovať formu investičnej pomoci, s ktorou poskytovateľ investičnej pomoci nesúhlasí. Ponuku zašle ministerstvo žiadateľovi a poskytovateľom investičnej pomoci.
Ak práca na investičnom zámere bola začatá pred písomným potvrdením podľa odseku 1, investičnú pomoc nemožno poskytnúť.
Žiadateľ môže do 60 dní od doručenia ponuky podľa § 11 požiadať ministerstvo o poskytnutie investičnej pomoci (ďalej len „žiadosť“).
údaje uvedené v písmene a) o prijímateľovi, ktorým je iná právnická osoba, ktorej založenie žiadateľ zabezpečí v súvislosti s prijatím ponuky podľa § 11 a v ktorej bude mať žiadateľ postavenie ovládajúcej osoby,12) ak prijímateľom nebude žiadateľ,
mená a priezviská členov štatutárneho orgánu žiadateľa, ak prijímateľom nebude žiadateľ, žiadosť obsahuje aj meno a priezvisko fyzickej osoby a jej trvalý pobyt alebo miesto podnikania fyzickej osoby, ktorá je podnikateľom, a obchodné meno a sídlo právnickej osoby, s ktorými žiadateľ založí inú právnickú osobu,
doklad, vydaný príslušným orgánom, nie starší ako tri mesiace, preukazujúci, že žiadateľ nie je v čase podania žiadosti v konkurze, likvidácii, v súdom určenej správe alebo v inom obdobnom konaní a nie je daňovým dlžníkom,
záväzné vyhlásenie žiadateľa, že najneskôr do 24 mesiacov od doručenia rozhodnutia o schválení investičnej pomoci začne obstarávanie dlhodobého hmotného a nehmotného majetku a že najneskôr do troch rokov od doručenia rozhodnutia o schválení investičnej pomoci začne vykonávať podnikateľskú činnosť uvedenú v investičnom zámere.
Ak žiadateľ spĺňa podmienky na poskytnutie investičnej pomoci podľa tohto zákona a podľa osobitných predpisov,20) ministerstvo predloží na základe žiadosti žiadateľa návrh na poskytnutie investičnej pomoci vláde Slovenskej republiky (ďalej len „vláda“) na schválenie.
Ak investičná pomoc nepodlieha oznamovacej povinnosti podľa osobitného predpisu,21) ministerstvo do 15 dní od schválenia návrhu na poskytnutie investičnej pomoci vládou vydá rozhodnutie o schválení investičnej pomoci žiadateľovi. Rozhodnutie o schválení investičnej pomoci doručí ministerstvo poskytovateľom investičnej pomoci. Ak vláda návrh na poskytnutie investičnej pomoci neschváli, ministerstvo žiadosť zamietne.
Ak investičná pomoc podlieha oznamovacej povinnosti podľa osobitného predpisu,22) ministerstvo do 15 dní od schválenia návrhu na poskytnutie investičnej pomoci vládou postupom podľa osobitného predpisu23) požiada Európsku komisiu o posúdenie zlučiteľnosti navrhovanej investičnej pomoci so spoločným trhom,24) o čom písomne informuje žiadateľa. Ak vláda návrh na poskytnutie investičnej pomoci neschváli, ministerstvo žiadosť zamietne.
Ak Európska komisia prijme rozhodnutie, že navrhovaná investičná pomoc je zlučiteľná so spoločným trhom,24) ministerstvo do 15 dní od doručenia konečného rozhodnutia Európskej komisie vydá rozhodnutie o schválení investičnej pomoci žiadateľovi. Rozhodnutie o schválení investičnej pomoci doručí ministerstvo poskytovateľom investičnej pomoci. Ak Európska komisia prijme rozhodnutie, že navrhovaná investičná pomoc nie je zlučiteľná so spoločným trhom, ministerstvo žiadosť zamietne.
Ak sa investičná pomoc poskytuje vo forme podľa § 2 ods. 1 písm. d), ministerstvo doručí rozhodnutie o schválení investičnej pomoci obci, na ktorej území má byť investičný zámer realizovaný.
Prijímateľ je povinný splniť podmienky podľa § 4 ods. 1, § 5, 6, § 7 ods. 1 najneskôr do troch kalendárnych rokov od vydania rozhodnutia o schválení investičnej pomoci podľa § 13.
Na žiadosť prijímateľa ministerstvo rozhodnutie o schválení investičnej pomoci zruší, ak sa investičná pomoc ešte nezačala čerpať.
Ak prijímateľ nezačne najneskôr do 24 mesiacov od doručenia rozhodnutia o schválení investičnej pomoci obstarávať dlhodobý hmotný majetok a dlhodobý nehmotný majetok podľa § 4 ods. 1, § 5, 6, § 7 ods. 1 alebo nezačne vykonávať podnikateľskú činnosť uvedenú v investičnom zámere najneskôr do troch rokov od doručenia rozhodnutia o schválení investičnej pomoci, rozhodnutie o schválení investičnej pomoci stráca platnosť a poskytnutú investičnú pomoc musí vrátiť alebo odviesť vrátane sankcií podľa osobitných predpisov.25)
Ak bola poskytnutá investičná pomoc podľa § 2 ods. 1 písm. d) a prijímateľ nesplní podmienky podľa § 4 ods. 1, § 5, 6, § 7 ods. 1, § 15 ods. 1, stráca rozhodnutie o schválení investičnej pomoci v časti týkajúcej sa schválenia investičnej pomoci podľa § 2 ods. 1 písm. d) platnosť. Prijímateľ musí poskytnutú investičnú pomoc vrátiť poskytovateľovi investičnej pomoci vrátane penále vo výške obvyklých úrokov požadovaných za úvery, ktoré poskytujú banky v mieste sídla prijímateľa.
Ak prijímateľ nesplní podmienky podľa § 15 ods. 1, musí poskytnutú investičnú pomoc vrátiť alebo odviesť vrátane sankcií podľa osobitných predpisov.25)
Ak prijímateľ nesplní podmienky podľa § 15 ods. 3, stráca rozhodnutie o schválení investičnej pomoci v časti týkajúcej sa schválenia investičnej pomoci podľa § 2 ods. 1 písm. c) platnosť. Prijímateľ musí poskytnutú investičnú pomoc vrátiť podľa osobitných predpisov.25)
Ak prijímateľ počas čerpania aspoň jednej formy investičnej pomoci podľa § 2 ods. 1 alebo do piatich rokov od začatia čerpania prvej investičnej pomoci nespĺňa podmienky podľa § 4 ods. 1, § 5 a 6, § 7 ods. 1, musí vrátiť alebo odviesť už poskytnutú investičnú pomoc podľa osobitných predpisov.25)
Kontrolu použitia investičnej pomoci u prijímateľa vykonáva
ministerstvo pri investičnej pomoci uvedenej v § 2 ods. 1 písm. a) a d), pri podmienke uvedenej v § 4 ods. 1 písm. a), § 5 písm. a), § 6 písm. a), § 7 ods. 1 písm. a) a povinnosti uvedenej v § 15 ods. 1,
ministerstvo práce prostredníctvom ústredia práce pri investičnej pomoci uvedenej v § 2 ods. 1 písm. c), pri podmienke uvedenej v § 5 písm. c), § 6 písm. c) a pri podmienke uvedenej v § 15 ods. 3 a 5,
príslušný správca dane pri investičnej pomoci uvedenej v § 2 ods. 1 písm. b), pri podmienke uvedenej v § 15 ods. 6,
Kontrolu podľa odseku 1 písm. a) a c) sú príslušné kontrolné orgány povinné vykonať najneskôr po uplynutí troch rokov od vydania rozhodnutia o schválení investičnej pomoci podľa § 13 okrem kontroly splnenia podmienky uvedenej v § 15 ods. 1 a 4.
Kontrola splnenia podmienok uvedených v § 4 ods. 1 písm. a), b), c), e), § 5 písm. a), § 6 písm. a), § 7 ods. 1 písm. a), b), c), e) spolu s kontrolou splnenia podmienky uvedenej v § 15 ods. 1 a 4 musí byť vykonaná najneskôr po piatich rokoch odo dňa prvého uplatnenia investičnej pomoci podľa § 2 ods. 1 písm. b).
Ak investičná pomoc podľa § 2 ods. 1 písm. b) nebola poskytnutá, kontrola podľa odseku 3 musí byť vykonaná počas piatich rokov odo dňa prvého čerpania investičnej pomoci podľa § 2 ods. 1 písm. a), c) alebo d).
Kontrola investičnej pomoci uvedenej v § 2 ods. 1 písm. c) sa vykoná v lehote uvedenej v zmluve uzatvorenej podľa § 2 ods. 2 a kontrola splnenia podmienky uvedenej v § 15 ods. 3 sa vykoná po piatich rokoch odo dňa prvého čerpania investičnej pomoci podľa § 2 ods. 1 písm. c).
Kontrolu neprekročenia schválenej intenzity investičnej pomoci a výšky investičnej pomoci vykonáva ministerstvo priebežne počas čerpania investičnej pomoci.
Ak tento zákon neustanovuje inak, na postup kontrolných orgánov a povinností kontrolovaných osôb pri výkone kontroly sa použije osobitný predpis.26)
Maximálnu intenzitu investičnej pomoci v jednotlivých regiónoch Slovenskej republiky ustanoví nariadenie, ktoré vydá vláda.
Vzor formulára na získanie investičnej pomoci ustanoví osobitný predpis, ktorý vydá ministerstvo.
O poskytnutie investičnej pomoci nemôže opakovane požiadať prijímateľ, ktorému bola schválená štátna pomoc podľa osobitného predpisu.28)
§ 54 ods. 2 písm. h) zákona č. 5/2004 Z. z. o službách zamestnanosti a o zmene a doplnení niektorých zákonov v znení zákona č. 561/2007 Z. z.
Kapitoly 84, 85 a 90 prílohy č. 1 nariadenia Rady (EHS) č. 2658/87 z 23. júla 1987 o colnej a štatistickej nomenklatúre a o spoločnom colnom sadzobníku (Mimoriadne vydanie Ú. v. EÚ, 2/zv. 2).
§ 54 ods. 2 písm. h) zákona č. 5/2004 Z. z. v znení zákona č. 561/2007 Z. z.
Čl. 3 nariadenia (ES) č. 800/2008, čl. 88 Zmluvy o Európskom spoločenstve (Ú. v. EÚ C 321E, 29. 12. 2006).
Čl. 6 nariadenia (ES) č. 800/2008, čl. 88 Zmluvy o Európskom spoločenstve (Ú. v. EÚ C 321E, 29. 12. 2006).
Čl. 87 ods. 3 a čl. 88 ods. 3 Zmluvy o Európskom spoločenstve.
§ 52 ods. 3 a 4 zákona č. 595/2003 Z. z.